
            Nr.23/361/2007

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru ratificarea Memorandumului de Înţelegere privind Dezvoltarea Autostrăzilor Maritime în zona Organizaţiei pentru Cooperare Economică la Marea Neagră (OCEMN), semnat la Belgrad, la 19 aprilie 2007, primit cu adresa nr.P.L.x 791 din 28 noiembrie 2007.


Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

R A P O R T

asupra proiectului de Lege pentru ratificarea Memorandumului de Înţelegere privind Dezvoltarea Autostrăzilor Maritime în zona Organizaţiei pentru Cooperare Economică la Marea Neagră (OCEMN), 
semnat la Belgrad, la 19 aprilie 2007


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 791 din 28 noiembrie 2007, pentru dezbatere în fond a proiectului de Lege pentru ratificarea Memorandumului de Înţelegere privind dezvoltarea Autostrăzilor Maritime în zona Organizaţiei pentru Cooperare Economică la Marea Neagră (OCEMN), semnat la Belgrad, la 19 aprilie 2007.



Memorandumul de înţelegere se încadrează în direcţia dezvoltării colaborării statelor membre ale Organizaţiei Cooperării Economice a Mării Negre, una din importantele organizaţii regionale pentru cooperarea între statele membre privind libera mişcare a bunurilor, serviciilor, forţei de muncă şi capitalului.



Memorandumul se bazează pe conceptul de Autostrăzi Maritime al Uniunii Europene (Decizia nr.884/2004/CE) şi are drept scop stabilirea şi dezvoltarea unor rute maritime, regulate şi frecvente pentru transportul de mărfuri şi persoane între statele membre ale Organizaţiei Cooperării Economice a Mării Negre şi statele membre ale Uniunii Europene.



Proiectul de lege a fost avizat favorabil de Consiliul Legislativ, cu nr.1506 din 31 octombrie 2007, cu observaţii şi propuneri preluate în text.



Proiectul de lege a fost trimis avizat favorabil de Comisia pentru politică externă, cu nr.P.L.x 791 din 6 decembrie 2007 şi de Comisia juridică, de disciplină şi imunităţi, cu nr.P.L.x 791 din 3 decembrie 2007.



În conformitate cu prevederile Constituţiei României, republicată, Camera decizională pentru acest proiect de lege este Senatul.


Examinarea proiectului de lege a avut loc în şedinţa comisiei din data de 12 decembrie 2007.



La lucrări au fost prezenţi 17 deputaţi din totalul de 20 deputaţi membri ai comisiei.



La dezbaterile asupra proiectului de lege au participat următorii specialişti din Ministerul Transporturilor: Ortansa Munteanu – director, Ioan Dumitrescu – director general adjunct şi Adriana Nistor – consilier.



În urma dezbaterilor şi în baza opiniilor exprimate de deputaţi şi de specialiştii din Ministerul Transporturilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise, cu menţiunea că datorită unor neconcordanţe de traducere în limba română, iniţiatorul a prezentat un nou text în limba română, anexat la prezentul raport.


Prin obiectul de reglementare şi conţinut, proiectul de lege face parte din categoria legilor ordinare.

A M E N D A M E N T E     A D M I S E

	Nr.

crt.
	Text proiect de lege
	Amendamente admise
	Motivaţie

	0
	1
	2
	3

	1
	LEGE

pentru ratificarea Memorandumului de Înţelegere privind Dezvoltarea Autostrăzilor Maritime în zona Organizaţiei pentru Cooperare Economică la Marea Neagră (OCEMN), semnat la Belgrad, la 19 aprilie 2007


	LEGE

pentru ratificarea Memorandumului de Înţelegere privind Dezvoltarea Autostrăzilor Maritime în regiunea Organizaţiei pentru Cooperare Economică la Marea Neagră (OCEMN), semnat la Belgrad, la 19 aprilie 2007


	Conform prevederilor Memorandumului.


	0
	1
	2
	3

	2
	Articol unic. – Se ratifică Memorandumul de Înţelegere privind Dezvoltarea Autostrăzilor Maritime în zona Organizaţiei pentru Cooperare Economică la Marea Neagră (OCEMN), semnat la Belgrad, la 19 aprilie 2007, semnat la Belgrad, la 19 aprilie 2007.


	Articol unic. – Se ratifică Memorandumul de Înţelegere privind Dezvoltarea Autostrăzilor Maritime în regiunea Organizaţiei pentru Cooperare Economică la Marea Neagră (OCEMN), semnat la Belgrad, la 19 aprilie 2007, semnat la Belgrad, la 19 aprilie 2007.


	Conform prevederilor Memorandumului.


                               PREŞEDINTE,                                                                      SECRETAR,

                                 Iulian Iancu                                                                        Aurelia Vasile

Consilier parlamentar,

Daniel Bădina

